section_heading: Politička karijera i budućnost
paragraph_text: Kad se London kandidirao za Olimpijske igre 2012. godine postaje službeni lobist Britanskog olimpijskog odbora. Bolju osobu Britanci teško da su mogli naći. Uz naobrazovanost i ogromne sportske uspjehe Coea su krasile, i krase, vrline dolične klasičnog engleskog genlemana. Čak i za vrijeme svoje najveće sportske dominacije bio je skroman i uvijek uljudan. uz njega se nikada nije vezala nikakva afera, kamoli skandal. Bio je uzor mladim sportašima, te pristojan, privlačnog izgleda, kao svojevrsni veleposlanik Olimpijskog odbora svoje zemlje zasigurno ima nemale zasluge u tome što je London dobio organizaciju Igara XXX Olimpijade.